सामने ही चाय की दुकान चलाने वाले विक्रम चौधरी ने बताया जिस समय आग लगी 12 से 15 कर्मचारी काम कर रहे थे। आग को तेजी से फैलता देख सभी बाहर की ओर भागे। फैक्टरी के पीछे रहने वाले अनिल ने बताया बीसी पेट्रोकेम के ठीक पीछे पाइप फैक्टरी है, जिसमें अभी नई मशीनें लगी हैं। वहां काफी प्लास्टिक भरा था। कर्मचारियों के 16 क्वार्टर बने हैं। लपटें जैसे ही उठना शुरू हुई परिवार जान बचाकर भागे। शांता बाई ने बताया आग इतनी भयावह थी कि आसपास खड़े भी नहीं हो पा रहे थे। दुकान छोड़कर दूर जाना पड़ा।